CELEX: 62016CN0092
Language: fi
Date: 2016-02-15 00:00:00
Title: Asia C-92/16: Ennakkoratkaisupyyntö, jonka Juzgado de Primera Instancia nro 1 de Fuenlabrada (Espanja) on esittänyt 15.2.2016 – Bankia SA v. Henry-Rodolfo Rengifo Jiménez ja Sheyla-Jeanneth Felix Caiza

2.5.2016   
            
            
               FI
            
            
               Euroopan unionin virallinen lehti
            
            
               C 156/27
            
         Ennakkoratkaisupyyntö, jonka Juzgado de Primera Instancia nro 1 de Fuenlabrada (Espanja) on esittänyt 15.2.2016 – Bankia SA v. Henry-Rodolfo Rengifo Jiménez ja Sheyla-Jeanneth Felix Caiza
   (Asia C-92/16)
   (2016/C 156/36)
   Oikeudenkäyntikieli: espanja
   
      Ennakkoratkaisua pyytänyt tuomioistuin
   
   Juzgado de Primera Instancia nro 1 de Fuenlabrada
   
      Pääasian asianosaiset
   
   
      Hakija: Bankia SA
   
      Vastapuolet: Henry-Rodolfo Rengifo Jiménez ja Sheyla-Jeanneth Felix Caiza
   
      Ennakkoratkaisukysymykset
   
   
               1)
            
            
               Onko kuluttajasopimusten kohtuuttomista ehdoista 5.4.1993 annetun neuvoston direktiivin 93/13/ETY (1) 6 artiklan 1 kohtaa tulkittava siten, että sopimus ei voi jäädä voimaan ilman kohtuutonta ehtoa, jos jäljellä jäävästä sopimuksesta tulisi kohtuuttoman kallis elinkeinonharjoittajalle?
            
         
               2)
            
            
               Mikäli on mahdotonta, että elinkeinonharjoittajalle kohtuuttoman kallis sopimus jäisi voimaan, olisiko kansallinen tuomioistuin toimivaltainen soveltamaan dispositiivista säännöstä tai olisiko sen täydennettävä sopimusta säännöllä, joka on juuri ja juuri siedettävä elinkeinonharjoittajan kannalta, jotta sopimus saadaan pidetyksi voimassa kuluttajan suojelemiseksi?
            
         
               3)
            
            
               Onko silloin, kuin ennenaikaista erääntymistä koskeva sopimusehto on kohtuuttomana tehoton, mahdollista, että sopimus jää muilta osin sitovaksi direktiivin 93/13 6 artiklan 1 kohdassa tarkoitetulla tavalla?
            
         
               4)
            
            
               Voiko kuluttaja luopua direktiivissä 93/13 säädetystä suojasta tuomioistuimessa, jossa asia käsitellään?
            
         
               5)
            
            
               Onko kansallinen prosessilainsäädäntö direktiivin 93/13 tehokkuutta koskevan periaatteen ja Euroopan unionin perusoikeuskirjan (2) mukainen, kun sen mukaan kuluttajan merkityksellisten oikeuksien tai etujen edellytyksenä on, että hän suostuu erityisen nopeaan ulosmittausmenettelyyn, eikä tällaisia oikeuksia tai etuja tunnusteta muissa menettelyissä?
            
         
      (1)  EYVL L 95, s. 29.
   
      (2)  EYVL 2000, C 364, s. 1.